**NOTA INFORMATIVĂ**

*la proiectul Hotărârii Guvernului Republicii Moldova privind achitarea din bugetul de stat pentru anul 2022 a cotelor de membru şi a datoriilor Republicii Moldova faţă de organizațiile internaţionale şi regionale.*

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Proiectul este elaborat de Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul Hotărârii Guvernului este întocmit în conformitate cu prevederile proiectului Legii bugetului de stat pentru anul 2022 și Hotărârii Guvernului nr. 454 din 24.03.2008 (lit. a) din anexa 2 și 3) cu privire la optimizarea participării organelor centrale  de specialitate ale administraţiei publice, precum şi a altor autorităţi administrative centrale la executarea angajamentelor asumate faţă de organizaţiile internaţionale. Inițiativa în cauză rezidă din necesitatea onorării obligațiunilor financiare stabilite în conformitate cu documentele (tratatele) internaționale semnate și ratificate de către Republica Moldova în contextul colaborării Guvernului sau Republicii Moldova în cadrul organizațiilor internaționale și regionale de profil. Subsecvent se reliefă că, proiectul hotărârii dispune de realizarea măsurilor stabilite în Planul de acțiuni al Guvernului pentru anii 2021-2022 întru atingerea obiectivelor identificate, preponderent prevederilor capitolului XVIII „Politica externă”. Onorarea angajamentelor financiare identificate prin cota de membru a Republicii Moldova în cadrul organizațiilor internaționale va consolida semnificativ relațiile de parteneriat existente între statele membre în cadrul organizațiilor internaționale și va avea un impact pozitiv asupra impulsionării relaţiilor externe în diverse domenii, precum și promovarea politicilor prioritare ale statului pe plan intern și extern. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de act normativ nu contravine legislației Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul Hotărârii, se întocmește anual, în scopul onorării angajamentelor financiare identificate prin cota de membru a Republicii Moldova în cadrul organizațiilor internaționale perioadei bugetare în gestiune. Totodată, plata cotizațiilor de membru faţă de organismele internaţionale şi regionale la care Republica Moldova este parte, constituie un obiectiv imperativ în procesul de promovare a politicii externe şi a imaginii ţării, ca partener credibil, precum și valorificarea potenţialului de membru în cadrul structurilor internaţionale. În acest mod, resursele financiare incluse în proiectul bugetul de stat pentru anul 2022 sunt repartizate pentru achitarea cotizațiilor de membru față de 67 organizații internaționale și regionale, acestea fiind divizate în trei categorii: *Organizații parlamentare (5 structuri); Organizații internaționale (55 structuri); Organizații din cadrul CSI (7 structuri).* |
| **5. Fundamentarea economico-financiară** |
| În conformitate cu prevederile proiectului Legii bugetului de stat pentru anul 2022, suma alocată achitării cotelor de membru și a datoriilor Republicii Moldova faţă de organizațiile internaţionale şi regionale pentru anul 202 este de 62401,0 mii lei. Alocațiile sunt repartizate în cadrul prezentului proiect, conform propunerilor autorităților publice / instituțiilor bugetare (solicitărilor recepționate din partea organizațiilor internaționale), prezentate conform Formularului nr. 8 „Propuneri de cheltuieli pentru achitarea cotizațiilor de membru față de organizațiile internaționale și regionale” la circulara MF nr. 06/1-17/41 din 26.08.2021 privind elaborarea/definitivarea Cadrului bugetar pe termen mediu 2022-2024. |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative. |
| **7. Avizarea şi consultarea publică a proiectului** |
| Proiectul hotărârii Guvernului Republicii Moldova privind achitarea din bugetul de stat pentru anul 2022 a cotelor de membru şi a datoriilor Republicii Moldova faţă de organismele internaţionale şi regionale este plasat pe pagina web a Ministerului Finanțelor [(www.mf.gov.md](http://(www.mf.gov.md)), conform Legii nr. 239/2008 privind transparenţa în procesul decizional. |

**Ministru al finanțelor Dumitru BUDIANSCHI**